ขออนุญาตสอบถาม ตามมาตรา 24 แห่งพระราชบัญญัติเทศบาล พ.ศ. 2496 แก้ไขเพิ่มเติม กำหนดไว้ว่า “ในปีหนึ่งๆให้มีสมัยประชุมสามัญสี่สมัย สมัยประชุมครั้งแรก และวันเริ่มประชุมสมัยสามัญประจำปีให้สภาเทศบาลกำหนด” ประกอบระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 และที่แก้ไขเพิ่มเติม

ข้อ 11 (2) สำหรับเทศบาลให้สภาเทศบาลกำหนดว่าการประชุมสมัยสามัญประจำปีแต่ละสมัยในปีนั้นจะเริ่มเมื่อใดแต่ละสมัยในปีนั้นมีกำหนดกี่วันกับให้กำหนดวันเริ่มประชุมสมัยประชุมสามัญประจำปีสมัยแรกของปีถัดไปและมีกำหนดกี่วัน

ข้อ 21 การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสภาสมัยสามัญประจำปีสมัยแรกของแต่ละปี โดยให้นำความตามข้อ 11 มาใช้บังคับโดยอนุโลม

ขอสอบถามว่า กรณีสภาเทศบาลชุดเก่าหมดวาระลงในวันที่ 27 มีนาคม 2568 ซึ่งสภาเทศบาลได้กำหนดสมัยประชุมสภาเทศบาล สมัยสามัญ ประจำปี พ.ศ. 2568 และวันเริ่มต้นสมัยประชุมสภา สัมยสามัญ ปี 2569 และประกาศใช้แล้ว

ข้อเท็จจริงมีการเรียกประชุมสภาเทศบาล สมัยสามัญ สมัยแรกประจำปี 2568 ไปแล้วเมื่อเดือนกุมภาพันธ์ 2568

\*\*\* ดังนั้นเมื่อมีการเลือกตั้งและได้สภาเทศบาลชุดใหม่สภาเทศบาลชุดใหม่ สภาเทศบาลจะต้องกำหนด สมัยประชุมสามัญใหม่ทั้ง 4 สมัย หรือกำหนดใหม่เฉพาะสมัยประชุม สมัยสามัญที่ยังไม่ถึงกำหนดเวลาประชุม